**CONVENIO MARCO PARA A ELABORACIÓN DE TESES DE DOUTORAMENTO EN RÉXIME DE COTUTELA ENTRE A UNIVERSIDADE DE SANTIAGO DE COMPOSTELA E A UNIVERSIDADE DE *Nome Universidade***

**REUNIDOS**

Dunha parte, D. Antonio López Díaz, Reitor da Universidade de Santiago de Compostela, con CIF Q1518001A, e enderezo na Praza do Obradoiro, s/n, 15782 Santiago de Compostela, actuando en nome e representación desta, en virtude das facultades que lle confire a Lei Orgánica 6/2001 de Universidades do 21 de decembro e do Decreto 14/2014, do 30 de xaneiro, polo que se regulan os Estatutos da Universidade de Santiago de Compostela.

Doutra D./Dna. Nome Reitor/a, Reitor/a da Universidade de Nome Universidade, con enderezo en Enderezo Universidade, actuando en nome e representación desta, en virtude de Normativa Universidade.

Ambas partes, recoñecéndose mutuamente capacidade legal para a sinatura do presente Convenio e en nome das entidades que representan,

**DECLARAN**

Que ambas institucións teñen interese na promoción e fomento da cooperación científica entre os seus grupos e persoal de investigación, así como na mobilidade dos doutorandos/as pertencentes a ambas.

Con base neste interese común, a Universidade de Santiago de Compostela e a Universidade de \_\_\_\_\_\_ queren posibilitar a realización de teses de doutoramento en réxime de cotutela, para o que ambas partes acordan a sinatura deste Convenio, que se rexerá polas seguintes

**CLÁUSULAS**

**PRIMEIRA.- OBXECTO DO CONVENIO**

Este Convenio establece as condición xerais de colaboración institucional entre a Universidade de Santiago de Compostela e a Universidade de\_\_\_\_\_\_\_\_\_\_ para o desenvolvemento de teses de doutoramento en réxime de cotutela.

Enténdese por cotutela a elaboración dunha investigación orixinal dirixida por alomenos dous doutores/as pertencentes a dúas universidades distintas, cuxa memoria final se somete a unha única defensa nunha das dúas universidades. Sempre e cando se cumpran os requisitos de calidade investigadora exixidos por cada unha das universidades o recoñecemento académico a nivel de título que cada unha delas estableza en cadansúa normativa.

**SEGUNDA.- OBRIGAS DO DOUTORANDO/A**

O/a doutorando/a deberá:

* Cumprir cos requisitos de acceso e ser admitido/a aos estudos de doutoramento de acordo coas disposicións vixentes de ambas universidades.
* Matricularse anualmente en ambas universidades, pagando as taxas de matrícula na institución onde se realizará a lectura da tese de doutoramento e quedando exonerado/a de pagar as taxas de matrícula na outra universidade. De maneira alternativa, poderá establecerse no convenio específico un calendario de pagos propio.
* Realizar unha estadía de investigación por un tempo mínimo de seis meses en cada unha das institucións asinantes deste Convenio. As estadías serán definidas conxuntamente polos/as directores/as de tese e poderán realizarse dunha soa vez ou en varios períodos descontinuos.
* Cumprir cos prazos de depósito e defensa da tese que teñan establecidos ambas as dúas universidades.
* Con independencia da universidade na que se fixe a lectura da tese no Convenio Específico, someter a tese á aprobación dos órganos competentes da USC a través do depósito da mesma.

**TERCEIRA.- SUPERVISIÓN**

Cada unha das teses en réxime de cotutela será supervisada de forma conxunta por, alomenos, un/unha doutor/a de cada universidade, que será director/a da tese e que exercerá as súas funcións de acordo coas disposicións vixentes da súa institución.

Coa sinatura do Convenio Específico cada Universidade avalará o cumprimento dos méritos requiridos en cada unha delas para exercer a dirección de teses de doutoramento por parte dos seus docentes e persoal investigador, e exclusivamente para a tese obxecto da cotutela.

En caso de cambio, substitución ou incorporación dun/dunha director/a de tese, deberase comunicar ás dúas institucións asociadas e formalizar una Addenda ao Convenio Específico.

**CUARTA.- CONVENIOS ESPECÍFICOS**

Para cada doutorando/a acollido á cotutela da tese asinarase un Convenio Específico no que se indicará, como mínimo: nome completo do/a doutorando/a; estudos de doutoramento nos que está matriculado/a en cada unha das universidades; título provisional da tese; directores/as de ambas institucións; universidade de defensa da tese; idioma provisional de redacción e defensa da tese; cláusulas relativas á protección de datos de carácter persoal así como de protección de resultados.

Calquera cambio nas condicións de realización da tese de doutoramento deberá ser comunicado á outra universidade, e poderá dar lugar á formalización dunha Addenda ao Convenio Específico, se así o considera calquera das universidades participantes.

**QUINTA.- TRIBUNAL AVALIADOR DA TESE DOUTORAL**

A composición do tribunal avaliador da tese doutoral será designado de común acordo entre as dúas universidades, respectando as normas reguladoras da Universidade que organice a lectura. Na súa composición contarase con alomenos un membro pertencente a cada unha das universidades.

Os/as directores/as da tese poderán ser membros do tribunal, sen poder ostentar o cargo de presidente/a do mesmo. O tribunal deberá estar composto por unha maioría de membros non directores/as. En todo caso, esta circunstancia debe indicarse e regularse de maneira expresa no Convenio Específico.

A universidade que organice a lectura correrá cos gastos de financiamento que orixine a defensa da tese de doutoramento, segundo a súa dispoñibilidade orzamentaria.

Nas defensas realizadas fóra da Universidade de Santiago de Compostela, un membro da Universidade de Santiago de Compostela que acuda ao acto como membro do tribunal actuará, previa notificación á Escola de Doutoramento Internacional da USC, como delegado/a da Universidade de Santiago de Compostela na defensa da tese, a efectos de custodia da documentación xerada e traslado da equivalencia da cualificación obtida.

**SEXTA.- DEPÓSITO DO EXEMPLAR DA TESE**

Con independencia da universidade na que vaia realizarse a defensa, a tese depositarase na Universidade de Santiago de Compostela, someténdose á aprobación dos órganos competentes.

A non aprobación da defensa da tese polos órganos competentes de calquera das dúas universidades, implicará que o convenio de cotutela quede sen efecto, sen prexuízo de que a defensa poda realizarse na outra universidade asociada.

En virtude do anterior, o exemplar da tese deberá cumprir en todo caso coa normativa de ambas universidades, e podendo figurar na portada do mesmo que a tese se realiza en réxime de cotutela entre as dúas universidades xunto cos logos destas.

**SÉTIMA**.– **PROTECCIÓN DO TEMA E PUBLICACIÓN DE TESES**

A protección do obxecto da tese, así como a publicación, explotación e protección dos resultados obtidos a través do estudo de investigación do/a alumno/a nas institucións asinantes estará suxeita á normativa vixente en materia de propiedade intelectual de cada país e ás especificacións e procedementos de cada universidade.

**OITAVA - TÍTULO DE DOUTORAMENTO**

Tras a defensa exitosa da tese doutoral as dúas universidades expedirán os correspondentes recoñecementos académicos a nivel de título, facendo constar no seu anverso a dilixencia “Tese en réxime de cotutela coa Universidade U”, sempre que as respectivas normativas reguladoras de expedición de títulos universitarios oficiais vixentes en cada país o permitan.

No caso de que a Universidade de Santiago de Compostela non sexa a universidade na que se defendera a tese, o anterior queda supeditado á aprobación da defensa da tese polos órganos competentes e á dispoñibilidade da documentación acreditativa da defensa.

**NOVENA.– SEGUEMENTO DO CONVENIO**

Para a mellor aplicación deste convenio e dos convenios específicos que se establezan como consecuencia deste, crearase unha Comisión de Seguimento paritaria integrada por dous membros, un por cada institución asinante, que será pola Universidade de Santiago de Compostela o/a vicerreitor/a con competencias en estudos de doutoramento ou persoa na que delegue e pola *Nome Universidade* será *Cargo Universidade*. A designación dos representantes terá a duración do convenio e deixarán de formar parte da Comisión ao cesaren no cargo que motive a súa designación.

**DÉCIMA.- VIXENCIA DO CONVENIO**

O presente Convenio entrará en vigor na data da súa sinatura polos representantes das dúas universidades e rexerá por un prazo máximo de catro anos, prorrogables automaticamente por períodos de igual duración ata catro anos adicionais, salvo denuncia previa dunha das partes, formulada con, alomenos, seis meses de antelación á expiración do prazo inicial ou da súa prórrogas permitida.

**DÉCIMO PRIMEIRA.- MODIFICACIÓN E EXTINCIÓN**

Calquera modificación do Convenio deberá ser acordada polas partes.

O presente convenio extinguirase polo cumprimento das actuacións ou por incorrer en causa de resolución. Son causas de resolución:

1. O transcurso do prazo de vixencia do convenio sen que se acordara a prórroga do mesmo.
2. O acordo unánime de todos os asinantes.
3. O incumprimento das obrigas e compromisos asumidos por parte dalgún dos asinantes.
4. Por decisión xudicial declaratoria da nulidade do Convenio.

En calquera caso, a notificación da causa de resolución respectará a finalización das actividades que se estean desenvolvendo.

**NOVENA.- RESOLUCIÓN DE CONTROVERSIAS**

A resolución das controversias que puideran exporse sobre a interpretación e aplicación do presente Convenio deberán solucionarse de mutuo acordo entre as partes. Ante a imposibilidade de consenso, será xurisdición competente para a resolución de controversias a da Parte cuxo Dereito sexa aplicable.

E en proba de conformidade con canto antecede, asinan o presente convenio en dúas copias orixinais, igualmente válidas, no lugar e data que se indican

POLA UNIVERSIDADE DE SANTIAGO DE COMPOSTELA POLA UNIVERSIDADE\_\_\_\_\_\_\_\_\_\_

Data: Data:

O Reitor O Reitor

Antonio López Díaz ­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_